Държавен вестник, бр. 37, 2024 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  37
страна, тя поставя стратегическата рамка за 
разработването и актуализирането на секторни 
и междусекторни документи със стратегиче-
ски характер с по-нисък ранг – стратегии, 
национални програми и национални планове, 
фокусирани върху конкретни предизвикател-
ства и целеви групи.
Националната здравна стратегия 2030 е в 
съответствие с ангажиментите на Република 
България на международно ниво, свързани с 
постигането на Целите за устойчиво развитие 
от Програмата за устойчиво развитие на ООН 
и по-конкретно на Цел 3 „Осигуряване на 
здравословен живот и насърчаване благосъс-
тоянието на всички във всяка възраст“, като 
въплъщава стремежа на държавата за избор 
на национален път за развитие на системата 
на здравеопазване.
Националната здравна стратегия 2030 
посочва конкретните резултати, които трябва 
да бъдат постигнати до 2030 г. и индикатори 
за оценка на изпълнението на заложените 
цели и приоритети. Стратегията ще бъде из-
пълнявана чрез План за действие за периода 
2023 – 2026 г. и План за действие за периода 
2027 – 2030 г., съдържащи конкретните мерки, 
действия, ресурси и срокове за изпълнение 
на всяка политика.
Националната здравна стратегия 2030 
предлага изработване на механизъм за от-
читане на поставените цели чрез преглед на 
постигнатите резултати в края на програмния 
период. По този начин се осигурява прием-
ственост между отделните етапи на развитие 
на здравната система на нашата страна. 
НАШАТА СТРАТЕГИЯ – ВИЗИЯ, ЦЕЛИ, 
ПРИОРИТЕТИ И ПОЛИТИКИ
НАШАТА ВИЗИЯ ДО 2030 г.
През 2030 г. Република България е държава, 
създаваща оптимални условия за реализация 
на пълния здравен потенциал на всички свои 
граждани през целия им живот. Утвърден е 
модел на здравеопазване, който поставя по-
голям акцент върху профилактиката и промо-
цията на здравето, който е персонализиран, 
основан на доказателства и на научните дос-
тижения и използва цифровите технологии и 
иновациите. Това дава възможност до всеки 
един от нас да достига точно толкова превен-
ция и здравна услуга, колкото бихме имали 
нужда за постигане на дълъг и здравословен 
живот, съпоставим с постигнатия в другите 
държави от Европейския съюз. Здравната 
система е устойчива на бъдещите промени, 
равно достъпна за всички при универсално 
здравно покритие, осигуряващо качествени 
здравни услуги, лекарствени продукти, ко-
ито отговарят на изискванията за качество, 
безопасност и ефикасност и качествени и 
безопасни медицински изделия.
СТРАТЕГИЧЕСКА РАМКА ЗА РАЗВИТИЕ 
НА ЗДРАВЕОПАЗВАНЕТО В РЕПУБЛИКА 
БЪЛГАРИЯ 
Стратегическата рамка е пряко свързана с 
ефективното управление на здравната система 
и с вземането на информирани управленски 
решения. Тя определя приоритетите и целите, 
предвидени в Националната здравна стратегия 
2030 въз основа на конкретни анализи и доказа-
телства, като ресурсите се насочват към услуги 
и мерки, които по-ефективно ще допринесат 
за подобряване здравето, благосъстоянието 
и социалната интеграция на българските 
граждани. Определянето на приоритетите 
се извършва въз основа на принципите на 
равенство, научни доказателства, измерими 
резултати и поставяне на конкретния човек 
и неговото семейство в центъра на здравната 
система. 
С предвидените политики и мерки смятаме, 
че можем да окажем най-голямо въздействие 
с наличния здравен ресурс чрез изпълнение на 
дейности, при които ползите за общественото 
здраве биха били най-големи, възможностите 
за подобряване на резултатите и намаляване 
на неравенствата са най-значителни, въз-
връщаемостта на здравните инвестиции или 
съотношението на очакваните ползи спрямо 
планираните разходи биха били най-високи 
и държавните органи и институции в сектор 
здравеопазване чрез своя капацитет биха 
имали най-съществен принос.
НАШИТЕ СТРАТЕГИЧЕСКИ ЦЕЛИ
Стратегическа цел 1: Устойчиво подобрява-
не на здравето и среда, подкрепяща здравето
Подобряване на здравето чрез намаляване 
на вредните ефекти от рисковите поведения 
и от околната среда, както и редовна профи-
лактика и превенция на незаразните хронични 
заболявания. Нашата цел е хората да живеят 
по-дълго в добро здраве, да имат по-малко 
нужда от терапевтични медицински грижи 
и в по-късен етап от живота, да останат на 
работа по-дълго и когато възникне необходи-
мост, да се лекуват по-често в собствените си 
домове, отколкото в лечебни заведения. Тази 
цел подкрепя приоритетно реализацията на 
Стратегическа цел I. Ускорено икономическо 
развитие и Стратегическа цел II. Демографски 
подем на Националната програма за развитие 
БЪЛГАРИЯ 2030.
Стратегическа цел 2: Ефективно управле-
ние на ресурсите с фокус върху здравните 
резултати
Предвиждаме максимално ефективно из-
ползване на ресурсите (човешки, материални 
и финансови), така че да допринасят за по-
стигане на възможно най-много здраве. Тази 
цел подкрепя приоритетно реализацията на 
Стратегическа цел I. Ускорено икономическо